CELEX: 62008CN0437
Language: et
Date: 2008-10-03 00:00:00
Title: Kohtuasi C-437/08: Eelotsusetaotlus, mille esitas Unabhängiger Finanzsenat, Außenstelle Linz (Austria) 3. oktoobril 2008 — Österreichische Salinen AG versus Finanzamt Linz

24.1.2009   
            
            
               ET
            
            
               Euroopa Liidu Teataja
            
            
               C 19/11
            
         Eelotsusetaotlus, mille esitas Unabhängiger Finanzsenat, Außenstelle Linz (Austria) 3. oktoobril 2008 — Österreichische Salinen AG versus Finanzamt Linz
   (Kohtuasi C-437/08)
   (2009/C 19/19)
   Kohtumenetluse keel: saksa
   Eelotsusetaotluse esitanud kohus
   Unabhängigen Finanzsenat, (Linz, Austria)
   Põhikohtuasja pooled
   
      Kaebuse esitaja: Österreichische Salinen AG
   
      Vastustaja: Finanzamt Linz
   Eelotsuse küsimused
   
               1.
            
            
               Kas ühenduse õigusega on vastuolus, kui siseriiklik asutus kohaldab mitteresidendist äriühingu poolt, milles liikmesriigi äriühingul on osalus, makstud dividendi suhtes, mis on vastavalt seadusele erinevalt siseriiklikest dividendidest tulumaksust vabastatud alles liikmesriigi äriühingu vähemalt 25 % (käesoleval ajal kehtiva korra kohaselt 10 %) osaluse korral, diskrimineerimise vältimiseks mahaarvamise meetodit, kuna selline tulemus lähtub Verwaltungsgerichtshof'i (Austria kõrgeim halduskohus) otsuse kohaselt seadusandja (oletuslikust) tahtest kõige suuremal määral, ja ei luba mahaarvatava ettevõtte tulumaksu ja mahaarvatava kinnipeetud tulumaksu osas teha järgnevatele maksustamisperioodidele edasikantavaid mahaarvamisi ja tasaarvestada kahjumit kahjumi saamise aasta maksubaasiga?
            
         
               1.1.
            
            
               Kui vastus esimesele küsimusele on jaatav: kas ühenduse õigusega on vastuolus, kui siseriiklik ametiasutus keeldub kolmandatest riikidest saadud dividendide puhul lubamast teha edasikantavaid mahaarvamisi ja tasaarvestada kahjumit kahjumi saamise aasta maksubaasiga?